ກອງປະຊຸມຂັ້ນປະທານຄະນະກຳມະການປະສົບກ່ຽວກັບການຂີດເສັ້ນຊາຍແດນ,ປັກຫຼັກໝາຍຊາຍແດນທາງບົກຫວຽດນາມ-ກຳປູເຈຍ
ກອງປະຊຸມລະຫວ່າງ 2 ຝ່າຍ
(ພາບ: ສຳນັກຂ່າວສານ ຫວຽດນາມ)
ແຕ່ວັນທີ 18 – 20/10/2016, ຢູ່ນະຄອນ ໂຮ່ຈີມິນ, ໄດ້ດຳເນີນກອງປະຊຸມລະຫວ່າງປະທານຄະນະກຳມະການປະສົມກ່ຽວກັບການຂີດເສັ້ນຊາຍແດນທາງບົກ ຫວຽດນາມ - ກຳປູເຈຍ. ຄະນະຜູ້ແທນ ຫວຽດນາມ ໂດຍທ່ານ ເລຮ່ວາຍຈູງ, ຮອງລັດຖະມົນຕີກະຊວງການຕ່າງປະເທດ, ຫົວໜ້າຄະນະກຳມະການຊາຍແດນແຫ່ງຊາດເປັນຫົວໜ້າຄະນະ ແລະ ຄະນະຜູ້ແທນ ກຳປູເຈຍ ໂດຍທ່ານ Va Kim Hong, ລັດຖະມົນຕີຂັ້ນສູງຮັບຜິດຊອບວຽກງານຊາຍແດນເປັນຫົວໜ້າຄະນະ. ບົນພື້ນຖານການຊາບຊຶມບັນດາສົນທິສັນຍາ, ສັນຍາທີ່ໄດ້ລົງນາມ ແລະ ແຜນນະໂຍບາຍຂອງການນຳຂັ້ນສູງ 2 ປະເທດ, 2 ຝ່າຍໄດ້ແລກປ່ຽນຢ່າງເລິກເຊິ່ງ ກ້ວາງຂວາງບັນດາມາດຕະການເພື່ອແນໃສ່ແກ້ໄຂບັນດາບັນຫາທີ່ຍັງຄົງຄ້າງເພື່ອສຳເລັດວຽກງານຂີດເສັ້ນຊາຍແດນປັກຫຼັກໝາຍຊາຍແດນທາງບົກລະຫວ່າງ 2 ປະເທດ. 2 ຝ່າຍຢັ້ງຢືນຄືນປະຕິບັດສົນທິສັນຍາກຳນົດເສັ້ນຊາຍແດນປີ 1985 ແລະ ສົນທິສັນຍາເພີ່ມເຕີມປີ 2005, ມາຮອດປະຈຸບັນ, 2 ຝ່າຍໄດ້ປະຕິບັດສຳເລັດ 83% ປະລິມານວຽກງານຂີດເສັ້ນຊາຍແດນປັກຫຼັກໝາຍຊາຍແດນໃນເຂດຊາຍແດນທັງໝົດ ແລະ ສະແດງຄວາມຕັດສິນໃຈສຳເລັດວຽກງານດັ່ງກ່າວໂດຍໄວ. 2 ຝ່າຍເຫັນດີເປັນເອກະສັນຈັດສົ່ງກຸ່ມປະຕິບັດງານພິເສດ ຫວຽດນາມ - ກຳປູເຈຍ ພົບປະກັນໃນຕົ້ນເດືອນ 11/2016 ເພື່ອກຳນົດທີ່ຕັ້ງປັກຫຼັກໝາຍຊາຍແດນ 4 ບ່ອນໃນພື້ນທີ່ຕົວຈິງຢູ່ຄູ່ຊາຍແດນແຂວງ ດັກລັກ - Mondulkiri, ໄຕນີງ - Svay Rieng ເພື່ອມອບໃຫ້ບັນດາກອງປະສົມຂີດເສັ້ນຊາຍແດນ 2 ປັກຫຼັກໝາຍຊາຍແດນປະເທດດຳເນີນການກໍ່ສ້າງບັນດາຫຼັກໝາຍດັ່ງກ່າວ.
(ແຫຼ່ງຄັດຈາກ VOV)